96. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. οικ. 1316 της 30 Ιουν./20 Οκτ. 1986 (ΦΕΚ Β΄ 684) Τροποποίηση σύνθεσης Δ.Σ. Ασφαλιστικών Οργανισμών αρμοδιότητας Υπουργείου Υγείας, Πρόνοιας και Κοινωνικών Ασφαλίσεων. Άρθρο μόνο.-Στις συνεδριάσεις των Διοικητικών Συμβουλίων των Ασφαλιστικών Οργανισμών αρμοδιότητας της Γενικής Γραμματείας Κοινωνικών Ασφαλίσεων του Υπουργείου Υγείας, Πρόνοιας και Κοινωνικών Ασφαλίσεων, μετέχει με δικαίωμα ψήφου και ένας (1) εκπρόσωπος των υπαλλήλων του Οργανισμού όπου ήδη δεν προβλέπεται τέτοια συμμετοχή όταν συζητούνται θέματα προσωπικού, ή οργάνωσης και λειτουργίας του οικείου οργανισμού. Κατά τα λοιπά εφαρμόζονται οι διατάξεις που ισχύουν για κάθε ασφαλιστικό Οργανισμό. 